《鹧鸪天（戊辰生日自作）》
宋代·郭应祥

古遂长沙千里遥。三年三处做生朝。试拈疏蕊铜瓶插，更把轻生宝鼎烧。

杯绿泛，脸红潮。抱孙娱膝语声娇。官居只似私居样，管取寒松最后凋。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。